section_heading: Igrivost
paragraph_text: Broken Sword: The Angel of Death služi se sučeljima za miš i za izravnu kontrolu. Igrač upravlja pokretima Georgea Stobbarta služeći se mišem ili tipkovnicom, a u određenim dijelovima igre može upravljati i likom Nicole Collard. George mora pokupiti predmete koje može upotrijebiti s drugim predmetima, dijelovima pejzaža ili ljudima u igri kako bi riješio zagonetke i napredovao u igri. George može razgovarati s drugim likovima rabeći tzv. dijaloško stablo i uz pomoć toga može steći uvid u to što mora učiniti kako bi riješio zagonetku ili napredovao u igri. Kao što je bio slučaj u prvim trima igrama u serijalu Broken Sword, glavni lik može umrijeti.